पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी में जहां लोग एक दूसरे की जान बचाने में लगे हैं। वहीं दूसरी ओर पश्चिम बंगाल में तृणमूल कांग्रेस के उपद्रवी लगातार भाजपा के कार्यकर्ताओं पर आक्रमण और हिंसा कर रहे हैं। कई कार्यकर्ताओं की चुनाव के बाद हत्या कर दी गई। हजारों की संख्या में कार्यकर्ता घायल हैं तथा पार्टी के कई कार्यालयों में तोड़फोड़ व आगजनी की घटना को अंजाम दिया जा रहा है। यह लोकतंत्र का काला अध्याय तृणमूल कांग्रेस के द्वारा लिखा जा रहा है।
यह बात गुना शिवपुरी लोकसभा सांसद डॉ. केपी यादव ने निजी गार्डन में भाजपा द्वारा आयोजित धरना प्रदर्शन को संबोधित करते हुए कही। उन्होंने कहा कि तृणमूल कांग्रेस द्वारा लोकतंत्र पर हमले के बाद भी विपक्षी पार्टियों का मौन अत्यंत ही दुखद व चिंतनीय है। तृणमूल के उपद्रवी कार्यकर्ताओं की गुंडागर्दी की हम कड़े शब्दों में भर्त्सना करते हैं। भाजपा के लिए सदैव मानव, समाज तथा राष्ट्र सेवा ही सर्वोपरि है। वहीं पश्चिम बंगाल में चुनाव के बाद पार्टी के कार्यकर्ताओं की हत्या एवं जानलेवा हमले की भाजपा पार्टी कड़े शब्दों में निंदा एवं विरोध करती है। धरने में कोविड गाइड लाइन का पालन किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn